
UFO-Nyt fylder 

50 

Af Kim Møller Hansen 

Igennem mange år er der sket mærkelige ting 
over vore hoveder; ting, som for menig mand 
var ganske ufattelige... 

Foranlediget af udviklingen besluttede 
kaptajn løjtnant H. C. Petersen og en del 
venner at stifte en organisation til udforskning 
af de mystiske ting som kaldes UFO'er. 

Organisationen satte sig som mål', 
udbredelsen af kendskabet til det der sker > 
samt at bevise, at der lander mennesker fra 
andre kloder her i Danmark, og at komme i 
forbindelse med disse mennesker. 

... Ved udgivelsen af ,UFO-NYT' efterkommer 
S.U.F.O.I. et i vide kredse udbredt ønske om 
at få et dansk tidsskrift, der i lighed med tilsvarende udenlandske, skulle 
bringe UFO nyt fra hele verden. Her er det, tag vel imod det. Dette tidsskrift vil 
vise vejen frem og give sandheden uden omsvø... 

Den dag er måske ikke fjern, da Deres og andres støtte er nødvendig for at få 
en officiel anerkendelse af tilstedeværelsen af besøgende fra verdensrummet. 
Sådan stod der i lederen i det allerførste nummer af UFO-Nyt i november 
1958. Meget er sket på de forgangne 50 år, og UFO-Nyt formidler i dag helt 
andre „sandheder", end der var i spil for 50 år siden. I dag - 15.000 danske 
rapporter senere og mange erfaringer rigere - har vi ikke fundet det mindste 
tegn på besøg fra verdensrummet. Folk oplever imidlertid fortsat mystiske ting 
på himlen, og SUFOI ser det i dag som sin fornemste opgave at være en 
folkeoplysende forening, der med støtte fra bl.a. Videnskabsministeriet 
informerer om, hvad der rent faktisk rører sig på himlen. 






Trusten fra oven 
Luftige ting på himlen 
Kender astronaut sandheden? 
Besøg verdens største ufo*arkiv 


uto-arkiv 


Sådan stod der i lederen i det allerførste nummer af UFC 
Nyt i november 1958. Meget er sket på de forgangne E 
år, og UFO-Nyt formidler i dag helt andre „sandheder 
end der var i spil for 50 år siden. I dag - 15.000 dansi 
rapporter senere og mange erfaringer rigere - har vi M 
fundet det mindste tegn på besøg fra verdensrumme 
Folk oplever imidlertid fortsat mystiske ting på himlen, c 
SUFOI ser det i dag som sin fornemste opgave at være e 
folkeoplysende forening, der med støtte fra bL 
Videnskabsministeriet informerer om, hvad der rei 
faktisk rører sig på himlen. 

Det seneste nummer (og dermed 50 å 
jubilæumsnummeret) af UFO-Nyt ser bl.a. nærmere p 
hvordan kendte fænomener og genstande so 
linseformede skyer og balloner gennem historien h; 
spillet en væsentlig rolle for menneskers oplevelse a 
hvad de ser på himlen. 

Vi bringer i denne UFO-Mail et par smagsprøver fra UFC 
Nyt nr. 4, 2008, som netop er sendt til abonnenterne, 
abonnement på UFO-Nyt koster i 2009 kr. 307,- 


Project Hessdalen update 

Af Erling Strand 

Vi har i UFO-Nyt og UFO-Mail gennem årene jævnligt omtalt de 
mange observationer, som siden 1980'erne er blevet gjort i 
Hessdalen i Norge. Projektets leder, Erling Strand, giver her en 
kort opdatering - ikke mindst fordi det i pressen er blevet 
hævdet, at „forskere har fundet en løsning på 
Hessdalsfænomenet", hvilket ikke er rigtigt, ifølge Erling Strand. 

Hessdalen, en lille dal ca. 120 km syd for 
Trondheim, er blevet kendt for de mange 
observationer, som har fundet sted igennem mange 
år. Der er skrevet en hel del om dette, og mange 
artikler kan læses på Project Hessdalens 
hjemmesidewww.hessdalen.org. 

Kort fortalt, så begyndte den store „ufo-bølge" i 
slutningen af 1981 og varede til midten af 1984. 
Project Hessdalen blev oprettet i 1983 og 
gennemførte to feltstudier i hhv. vinteren 1984 og i 
1985. I sidstnævnte deltog også professor J. Allen 
Hynek. Efter 1985 var der en pause i observationerne indtil 1993, hvor 
indbyggerne fortalte os, at der stadig blev gjort observationer i dalen. Det 
satte atter gang i Project Hessdalen, og der blev arrangeret en konference i 
Hessdalen i foråret 1994. 









I august 1998 etablerede vi en automatisk målestation i Hessdalen. Den 
sender nogle data til www.hessdalen.org, andre data til italienske forskere i 
Bologna, og endelig noget til en server på Princeton University i USA. 
Samarbejdet med udenlandske forskere 
har udviklet sig gennem årene. 

Siden 2002 er der blevet afholdt Science 
Camp i Hessdalen. Ungdomsskoleelever 
(15 år) bliver taget med til Hessdalen i 
en uge sammen med deres lærere for at 
"udforske" Hessdalsfænomenet. 

Eleverne får teknisk hjælp af 
ingeniørstuderende. Alt foregår på 
feltstationer i Hessdalen. Der er så 
mange elever, at de fordeles på tre 
feltstationer, en på Finnsåhøgda, en på 
Rognefjell og en ved Øyungen længst 
inde i Hessdalen. Her overnatter de i 
telte. Om morgenen bliver de hentet og 
kørt til Hessdalens forsamlingshus, hvor de får mad og kan hvile ud indtil 
næste nats aktiviteter. 

Der er også en hovedstation, som hele tiden er i kontakt med stationerne i 
terrænet via walkie talkie. Sidste nyt lægges ud på internettet på Science 
Camps hjemmeside www.sciencecamp.no. Feltstationerne har foruden kamera- 
og videoudstyr spektralkamera, vejrstation, udstyr til måling af lavfrekvente, 
elektromagnetiske signaler samt geigertællere. 

Science Camp er blevet gennemført hvert år siden 2002, undtagen i 2005 pga. 
sygdom. Hver gang er 70-100 personer involveret samtidig, så der er meget at 
holde styr på. Elever og studerende synes, at det er spændende, og de lærer 
meget, både om teknik, fysik og naturfag. Eleverne udviser stor entusiasme, 
især når der finder observationer sted. Vi har også haft besøg af udenlandske 
forskere i den uge, hvor Science Camp gennemføres, hvilket naturligvis 
bidrager til at gøre det ekstra spændende for eleverne. 

Science Camp har også givet resultater. Der er taget spektralbilleder, som er 
analyseret. Et spektralbillede viser, hvilke farver der er i lyset, akkurat som en 
regnbue viser de farver, der findes i sollyset. Ved at analysere detaljerne i de 
farver, som findes i Hessdalsfænomenet, kan man blive klogere på, hvilke 
stoffer der findes i lyset. 

To af spektralbillederne viser svage emissionslinjer, som passer til 
grundstofferne scandium, helium, oxygen og nitrogen. Analyser antyder også 
mulighed for tilstedeværelse af jern og silicium. Det skal bemærkes, at 
intensiteten af det optiske spektrum på disse to billeder er svag, således at 
linjerne er svage. Desuden er lyskilden forholdsvis stor i udstrækning, hvilket 
også påvirker linjerne. 

Det, at mulige grundstoffer er fundet, betyder ikke, at fænomenets oprindelse 
er opklaret. Det giver blot anledning til nye spørgsmål. Fx hvordan kan 
scandium og måske jern og silicium komme op i luften, og lyse? 

Vi er langt fra den løsning, som medierne ellers har bebudet. 

Oversættelse: kmh 



Erling Strand (tv.) og Leif Havik 
(th.) sammen med J. Allen Hynek i 
Hessdalen i 1985. 



En spektralanalyse af dette lysfænomen, som var 
synligt i få sekunder i Hessdalen, antyder et fast 
objekt, ifølge civilingeniør Erling Strand fra Høgskolen i 
Østfold. Billedet vil indgå i en tv-udsendelse, som er 
under planlægning. Det originale farvefoto med 
spektrallinjer kan ses 

på http://www.hessdalen.org/sc-nor/2007.shtml. 
Copyright www.sciencecamp.no, ( Bjørn Gitie Hauge ) 

Læs mere om Project Hessdalen her på www.ufo.dk: 

Ny forskning i Hessdalen 

Husker du jordlysene? 


Tæt på verdens største 

ufo-arkiv 

Af Kim Møller Hansen 
Fotos: © das Svahn 

I Ljuragatan i udkanten af Norrkoping, syd for Stockholm, ligger 
verdens største ufo-arkiv. Kælderlokalerne rummer ingen 
fremmede rumskibe eller døde aliens i frysebokse, men derimod 
rapporter, bøger, tidsskrifter, udklip, lydbånd, plakater, dvd'er, 
plasticmodeller af ufoer og meget, meget mere - alt sammen ting 
og sager, som fortæller historie og rummer viden om 
ufooplevelser og beslægtede emner. 




»Arkivet for UFO-forskning« (AFU) blev oprettet i 1973 af Hakan Blomqvist, 
Kjell Jonsson og Anders Liljegren. Det begyndte småt i en lejlighed, der inden 
længe var fyldt til bristepunktet med 350 bøger fra hele verden. I dag er 
bogsamlingen vokset til et enormt arkiv på 700 hyldemeter! Lige fra den 
spæde start var formålet klart: Ufologien skal bygge på store arkiver med 
velunderbyggede facts - og ikke på rygter og en tro på himmelske frelsere. I 
dag vidner nyrenoverede lokaler på mere end 200 kvadratmeter, økonomisk 
støtte fra Riksarkivet, en stadig tilgang af samlinger fra hele verden og de 
mange frivillige hjælpere om, at AFU selv efter 35 år er fuld af liv og et stort 
aktiv for alle, som seriøst vil studere ufooplevelser, trossystemer o.lign. 









Håkan Blomqvist og Anders Liljegren i et nyt lokale, hvor flere personer kan 
arbejde samtidigt. 



I den nyeste del af arkivet findes en stor samling af materiale fra ældre svenske 
ufogrupper. 

Hvem kan besøge AFU's arkiver, og hvad kan man få adgang til? 












Anders Liljegren fortæller: „Adgang til arkivet kræver intet specielt, udover en 
seriøs interesse. Alle er velkomne til at besøge os. Kendte forskere i 
ufoorganisationer eller fra fx videregående uddannelser og universiteter kan 
(generelt) forvente en højere grad af service end den ,nysgerrige troende'. Jeg 
håber, at vi har lært at se forskel og prioriterer det > som virker seriøst. 

V/' forsøger at besvare alle mails inden for en uge, men der kan forekomme 
undtagelser. I de seneste fire år har vi brugt megen tid på at flytte 
samlingerne pga. renovering i de huse, hvor arkiverne findes (fire forskellige 
ejendomme), og det har betydet, at vi ikke har kunnet prioritere indkomne 
spørgsmål så højt, som vi gerne ville. 

Vi håber, at vi snart får en internetopkobling i selve arkivet, så vi kan besvare 
spørgsmål direkte derfra, hvilket vil gøre alting hurtigere. Dog kan vi ikke 
påtage os alt for store forskningsopgaver, såsom ,at skrive en andens bog'. I 
sådanne tilfælde må vi - i lighed med andre arkiver verden over - bede folk om 
at møde op selv og lede i arkiverne. 

Som grundprincip er alt tilgængeligt for alle, men der kan selvfølgelig 
forekomme undtagelser, fx af integritetshensyn. Vi forbeholder os også retten 
til at nægte adgang til materiale af visse typer, fx hvis man ønsker at kopiere 
en copyrightbeskyttet bog, som stadig er alment tilgængelig på markedet. 
Derimod sker det tit, at vi kopierer fx småskrifter og nyhedsbreve fra 
1950'erne." 





Anders Liljegren ved rullehylderne, som kunne indkøbes takket være et tilskud på 


82.000 svenske kroner fra Riksarkivet. 

I hvilke forskningsprojekter er AFU's arkivalier blevet brugt? 

Anders Liljegren: „Til UFO-Sveriges Projekt Vårmland og Projekt Mien 
(feltforskerprojekt), 10-20 svenske højskoleopgaver , kopier og forlæg til 
www.danielfry.com og materiale til Projekt Fotocat (et spansk ufoprojekt). En 
del projekter i de seneste år har vi været nødsaget til at sige nej tak til pga. 
flytningerne af arkivet." 

Hvad er planerne i den nærmeste fremtid? 

Anders Liljegren: „Vi arbejder først og fremmest med at udarbejde kataloger 
og fortegnelser over vores materiale - i fremtiden håber vi at kunne engagere 
os mere i scanning og digitalisering af dele af materialet , med førsteprioritet til 
det mest unikke, fx rapporter , fotografisk materiale og udklip." 







Rickard Andersson, som har fået arbejde via Arbetsformedlingen och 
Forsåkringskassan i Norrkoping, registrerer rapporter, mens Sven-Olov Svensson 
forsøger at besvare en brevforespørgsel. 


SUFOI værdsætter samarbejdet med AFU 

AFU's arkiver vokser til stadighed. Nogle år er alene bogarkivet vokset med 
700 titler! Økonomiske bidrag fra ufointeresserede gør det muligt for AFU at 
opkøbe private samlinger rundt om i verden. SUFOI har bidraget lidt til at fylde 
AFU's mange hylder, idet vores rapportarkiv i marts 2003 blev overført til AFU, 
ligesom AFU har modtaget mange bøger og tidsskrifter fra SUFOI. Det har 
givet lidt mere luft i adskillige danske hjem, samtidig med at vi ved, at de 
ufologiske godbidder nu befinder sig i velegnede lokaler, hvor 
samvittighedsfulde ildsjæle tager hånd om dem, registrerer og katalogiserer 
dem og gør det muligt for andre at inddrage den indsamlede viden i fremtidige 
studier af ufooplevelser m.m. 

Siden 1975 har AFU, der er fondsejet, udgivet det engelsksprogede »AFU 
Newsletter«, som fortæller om AFU's aktuelle arbejde, planer og tilgang af nye 
materialer til arkivet samt boganmeldelser. Det gratis nyhedsbrev kan læses 
på www.afu.info og er altid interessant læsning. 












Flere tusinde danske og norske uforapporter står side om side på AFU's hylder - 
og flere er på vej. 


Det finder man (bl.a.) i arkiverne: 

• 17.000 svenske rapporter og omkring 10.000 danske og norske rapporter 

• 9.600 bøger, heraf ca. 6.700 forskellige titler/udgaver 

• 24.000 tidsskrifter i „mastersamlingen" 

• Ca. 25.000 svenske udklip (mange sjældne), 14.000 i en database som 
dækker årene 1970-1989) samt omkring 15.000 fra andre lande 

• Ca. 2.000 lydbånd (hvoraf ca. 1.200 er katalogiserede) 

Gode oversigter og kataloger over AFU's arkivalier finder man på www.afu.info, 
bl.a. en 250 sider stor pdf-fil med oversigt over tidsskriftsamlingen, 
se www.afu.se/mags.htm. 















UFO'er på TV 

Mange læsere deltog for et år siden i SUFOI's 50 års jubilæumskonference i 
Lyngby Kulturhus og mødte her blandt andre Nick Pope, som i perioden 1991- 
1994 arbejdede for det britiske forsvarsministeriums hemmelige ufoprojekt. Nu 
kan du gense Nick Pope og mange andre, idet DR2 den 29. november sender 
den længe ventede Temalørdag om ufoer. Udsendelsen om ufoer vil vare over 
to timer og er tilrettelagt af Ole Retsbo fra DR Kultur. I udsendelsen deltager 
også Ole Henningsen, Toke Haunstrup og Kim Møller Hansen. 










Hansen, mens Ole Retsbo, som er tilrettelægger af DR2's Temalørdag om 
ufoer, ser på. 

Foto: Kim Møller Hansen 








Årets julegave 

Som globetrotter og tidligere formand for 
Eventyrernes Klub har Klaus Aarsleff i mere 
end et kvart århundrede foretaget 
ekspeditioner Jorden rundt for at undersøge 
mysterier, myter og fortidsgåder fra de ældste 
kulturer. 

I sin nye bog rejser Klaus Aarsleff længere 
væk end nogensinde før og går i clinch med 
verdensrummets største mysterier. 

Han beretter om de nyeste og ældste 
nærkontaktoplevelser og mest uforklarlige 
ufoobservationer, han rejser til ufokultens 
arnesteder og fortæller om kvæglemlæstelser, 
sælsomme rum-objekter og budskaber til og 
fra universets dybder. 

Og han kigger videnskaben i kortene og 
fremlægger forskernes chokerende og dristige teorier om fremmede 
livsformers udseende og universets sande natur. 

Første oplag af bogen er vedlagt en dvd med sensationelt film- og 
fotomateriale, blandt andet fra Skandinavisk UFO Informations arkiver. 

Dvd'en indeholder også en animeret udgave af Orson Welles' berømte radiospil 
War of the Worlds. 

Klaus Aarsleff: Mysterier fra rummet - På rejse i det ukendte 
183 sider, illustreret 

inkl. dvd, kr. 269,-. 

Afslørende nyt om 
Condon-rapporten 

To nye afsløringer er dukket op fra en samling på 1.200 sider fra 
et arkiv kopieret af MUFON's Project Pandora. Materialet 
stammer fra afdøde Roy Craigs arkiv. Han var kemiker og en af 
nøglepersonerne i University of Colorados ufo¬ 
undersøgelsesprojekt. 





For det første viser det sig, at en 
af videnskabsmændene hen mod 
slutningen af projektet skrev et 
memo, hvori han indrømmede, at 
over 50 % af de observationer, de 
behandlede, viste sig at være 
uforklarlige. For det andet er der 
nu beviser på, at projektets leder 
- Edward U. Condon - faktisk ikke 
havde læst sin egen rapport, 
inden han skrev slutrapportens 
indledning »Conclusions and 

Recommendations«. 

MUFON's forskningschef Robert Powell og MUFON's historiekonsulent Michael 
Swords rejste til Texas A&M University i begyndelsen af 2008 for at se på 
Craig-arkivet og kopiere det, de måtte. MUFON vil højst sandsynligt senere 
gøre materialet tilgængeligt online på nettet. Swords, som har undersøgt 
historien bag og de interne arbejdsgange i det kontroversielle Colorado ufo¬ 
projekt, arbejder på en mere deltaljeret rapport om sagen. 

Colorado-projektet var en undersøgelse af ufoer, som fandt sted fra 1966 til 
1969. Projektet var finansieret af U. S. Air Force og havde et budget på 
525.000 US dollars. Den tusind sider lange rapport blev offentliggjort i januar 
1969. Rapporten, i daglig tale kaldet Condon-rapporten, var et slag i ansigtet 
på mange ufoforskere på grund af dens anti-ufokonklusion skrevet af 
projektets videnskabelige leder Edward U. Condon. Rapporten var påtegnet af 
National Academy of Science og satte den videnskabelige ufoforskning årtier 
tilbage ved at stemple emnet som meget tvivlsomt. 

Condon erklærede, at der aldrig var sket videnskabelige fremskridt inden for 
ufoforskningen, og at man heller ikke skulle forvente det i fremtiden. Han 
anbefalede, at flyvevåbenet skulle indstille sine undersøgelser af ufoer: Det 
sejlivede PR-mareridt med navnet Project Blue Book. Det har længe været 
kendt fra interne dokumenter, at flyvevåbenet tilsyneladende etablerede 
Condon-projektet for at „videnskabeligt retfærdiggøre" dets lukning af Project 
Blue Book. 










Den mest sigende kritik af Condon- 
rapporten har hele tiden været, at 
Condons »Conclusions and 

Recommendations« ikke havde nogen 
forbindelse til rapportens aktuelle indhold 
(skrevet af de øvrige medlemmer af 
staben) og undersøgelserne af 
ufoobservationerne. Mange kom med 
bemærkninger om, at det så ud, som om 
Condon ikke havde læst „sin" egen 
rapport, da han stort set så bort fra det 
meget store antal observationer, som 
hans eget projekt havde dokumenteret og 
også havde indrømmet ikke at kunne give 
en forklaring på. 

I Craigs notater skulle der nu være 
dokumentation for, at han havde daglige 
møder med Condon og andre i staben. 

Den 13. september 1968 indledte Condon 
mødet med et udkast til sit »Conclusions 
and Recommendations«-kapitel. Condon havde ikke læst den øvrige del af 
rapporten, fordi han skrev sin konklusion, før den øvrige rapport blev skrevet. 
Craigs noter drejer sig om skitsen til »Conclusions and Recommendations«, 
som Condon delte ud til gruppen: 

„EUC [Condon] lavede en skitse til denne sektion, skrevet 1-3 måneder 
tidligere, skrevet uden at have læst nogen af rapportens andre sektioner, som 
ellers nu var næsten færdige." 

Condon sagde, at han ville overveje at ændre i sin skitse, hvis det kunne 
retfærdiggøre, at han havde skrevet konklusionen, før han havde læst den 
dengang ufærdige rapport. Imidlertid tyder alt i Craigs notater på, at Condons 
konklusioner forblev uændrede og er dem, vi kender så godt til i den trykte 
rapport. 

Den anden bombe stammer fra samme periode hen mod afslutningen af 
Colorado-projektet, da den endelige rapport skulle skrives. 

Forsker ved projektet og fysiker ved NCAR (National Center for Atmospheric 
Research), Joseph Rush, skrev et fortroligt tresiders memo til Condon den 5. 
september 1968. I det afslørede han, at han havde begyndt sine undersøgelser 
uden fordomme over for ufofænomenet, men at han som et resultat af 
projektet var blevet mere skeptisk. Rush sagde til Condon, at denne skepsis 
ironisk opstod som følge af, at så mange af deres ufoundersøgelser havde 
resulteret i uforklarlige tilfælde. Helt specifikt skriver han, at: 

„Dette synes at være en unormal konklusion, da der blandt C-tilfældene [CU 
Project undersøgelserne], er flere uforklarede end forklarede." 

Rush indrømmer altså, at der var mere end 50 % uforklarede 

ufoobservationer, efter de var blevet gennemgået af Colorado-projektet. Fra 
den første dag har en del videnskabelige kritikere påpeget, at der i Condon- 
rapporten var omkring 30-34 % uforklarlige tilfælde. Dette er i klar modstrid 
med Condons konklusioner, som ikke omtaler en så høj procent. Man kan 
spørge sig selv, om projektet var opmærksom på den store andel af 
uforklarlige, eller om man var ligeglad med dem, eller om staben overhovedet 

talte om dem og/eller med Condon om dem. Det ved vi nu, at de gjorde. Og 
andelen oversteg åbenbart 50 % uforklarlige. 

Så da Condon skrev sin konklusion i sommeren 1968, var han tilsyneladende 
ikke klar over den store andel af uforklarlige i sit eget projekt, da han ikke 
havde nogen rapport, hvor han kunne se det mønster, og fordi Rush endnu 
ikke havde fortalt ham om andelen på de 50 % uforklarlige. 

Condon blev gjort opmærksom på denne høje andel i september 1968 (af 
fysikeren Rush), men foretog sig intet for at tage disse udfordrende 
kendsgerninger med i et revideret udkast af sin konklusion. Denne bevidste 
undertrykkelse giver et dårligt billede af den videnskabelige standard og 
integritet i Condon-rapporten, som ellers ofte er blevet betegnet som værende 
baseret på stærke beviser. 

Da rapporten endelig blev afsluttet nogle få uger senere, i oktober 1968, var 
disse 50 % uforklarede blevet reduceret til omkring 34 %. Hvordan var det 
muligt? Alle undersøgelser i projektet var afsluttet nogle måneder tidligere i 
1968, så den drastiske reduktion i uforklarlige kunne ikke komme fra nye eller 
fortsatte undersøgelser. Der var kun nogle få dage tilbage, inden 
kontraktperioden udløb, og den endelige rapport skulle sendes til flyvevåbenet 
- kontraktperioden var allerede blevet forlænget én gang for at give tid til at 
skrive rapporten, så endnu en forlængelse var udelukket. 

Den eneste måde, hvorpå andelen af uforklarede kunne bringes ned på, var, 
hvis mere end et dusin uopklarede rapporter i kladden til Condon-rapporten 
blev skrevet om, så de blev til forklarlige ved hjælp af forfalskning. Om der er 
tale om manipulation, kan kun afgøres ved at finde den originale kladde til 
hvert tilfælde i Condon-dokumenterne i arkiverne i Philadelphia og derefter 
foretage en fornyet vurdering af hvert tilfælde og så sammenligne ufo- vs. ifo- 
konklusionerne, som optræder i den offentliggjorte udgave. Det vil blive et 
stort arbejde, da Colorado-projektet er meget omfattende med mange 
dokumenter. 

-for & kmh 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



